Diari Oficial de la Generalitat Valenciana


Sumari del DOGV 5912, del 12-12-2008 (2008/14135)

RESOLUCIÓ de 2 de desembre de 2008, del director general de Farmàcia i Productes Sanitaris, per la qual revoca l'adjudicació de l'autorització d'obertura d'una nova oficina de farmàcia.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5912

Data del DOGV
:   12-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14120


Data del document
:   02-12-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * Torrevieja
    * farmacologia
    * acte administratiu

RESOLUCIÓ de 2 de desembre de 2008, del director general de Farmàcia i Productes Sanitaris, per la qual revoca l'adjudicació de l'autorització d'obertura d'una nova oficina de farmàcia. [2008/14780]  
En l'annex I de la Resolució de 26 de gener de 2006 del director general de Farmàcia i Productes Sanitaris, per la qual publica l'adjudicació de les autoritzacions per a l'obertura de noves oficines de farmàcia, consta que M. Lourdes Varela Alonso és adjudicatària d'una nova oficina de farmàcia en el municipi de Torrevieja (Alacant). L'adjudicatària va obtindre el número 12 (MT) en l'orde de prioritat per a la designació.  
L'article 1 del Decret 187/2001, de 27 de novembre, del Govern Valencià, que regula l'establiment, el trasllat i la transmissió de les oficines de farmàcia, establix que l'adjudicatari d'una autorització per a l'obertura d'una nova oficina de farmàcia ha de designar, en el termini improrrogable de tres mesos, comptador a partir de l'endemà de la notificació, el local per a l'obertura de l'oficina, i que s'entén que, si no ho fa, renúncia a l'autorització i perd en conseqüència el dret a l'obertura.  
El termini esmentat es va iniciar en data 22 de febrer de 2006, endemà de la publicació en el Diari Oficial de la Generalitat Valenciana de la resolució esmentada de 26 de gener de 2006 del director general de Farmàcia i Productes Sanitaris. S'entén que, en els municipis en què s'autoritza més d'una oficina de farmàcia, la designació de locals inicial es fa segons l'orde de prioritat obtingut per cada un dels sol·licitants que han obtingut una autorització, i no s'inicia el còmput dels terminis per a la designació fins que no la fa el farmacèutic precedent.  
El farmacèutic precedent va fer la designació amb data 28 de juliol de 2008, M. Lourdes Varela Alonso en va ser assabentada el 4 d'agost de 2008, i ha transcorregut en excés el termini per a la designació dels locals. Per tant, s'ha d'entendre, d'acord amb l'article 1 del Decret 187/2001, de 27 de novembre, del Govern Valencià, que regula l'establiment, el trasllat i la transmissió de les oficines de farmàcia, que M. Lourdes Varela Alonso ha renunciat a l'autorització i ha perdut, en conseqüència, el dret a l'obertura.  
Per tant, resolc:  
Primer  
Revocar l'adjudicació per a l'obertura d'una nova oficina de farmàcia en el municipi de Torrevieja (Alacant), amb l'orde de prioritat 12 (MT), atorgada a M. Lourdes Varela Alonso, que ha renunciat a l'autorització, i ha perdut, en conseqüència, el dret a l'obertura.  
Segon  
Ordenar, d'acord amb el que establix l'article 11 del Decret 149/2001, de 5 d'octubre, del Govern Valencià, que establix el procediment d'autorització de noves oficines de farmàcia, la incorporació de l'autorització al següent procés d'adjudicació que convoque esta direcció general, sense que siga necessari un nou còmput d'habitants.  
Esta resolució s'ha de notificar a la persona interessada i, al seu torn, s'ha de publicar en el Diari Oficial de la Comunitat Valenciana, amb l'advertiment que no esgota la via administrativa i que hi poden interposar recurs d'alçada davant del director gerent de l'Agència Valenciana de la Salut, en el termini d'un mes comptat a partir de l'endemà de la data de notificació.  
València, 2 de desembre de 2008.- El director general de Farmàcia i Productes Sanitaris: José E. Clérigues Belloch.